**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

*Вх. №961/04.06.2019г.*

**ПРЕДЛОЖЕНИЕ**

**ОТ ИНЖ. ДИМИТЪР КОКОШАРОВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание Проект на Наредба за изменение на Наредба №1 за обществения ред и чистота на територията на община Априлци.

Причината, налагаща изменение на Наредба №1 за обществения ред и чистота на територията на община Априлци е възникнал Протест на Окръжна прокуратура – гр. Ловеч под №1079/2019г., оспорван текст в чл.49, ал.1 в частта „..разрешение на кмета на общината”, чл.49, ал.2, чл.56, ал.1, т.1 и т.2, чл.58, т.1 и чл.61 и Разпореждане от 20.05.2019г. на Административен съд - Ловеч по административно дело №229 по описа за 2019г.

Административно дело №229/2019г. на АС - Ловеч е образувано по протест на прокурор Кирил Енчев при ОП - Ловеч срещу чл.49, ал.1 в частта „..разрешение на кмета на общината”, чл.49, ал.2, чл.56, ал.1, т.1 и т.2, чл.58, т.1 и чл.61 от Наредба №1 за обществения ред и чистота на територията на община Априлци.

Текстът на чл.49, ал.1 в частта „..разрешение на кмета на общината” противоречи на чл.72, ал.1 от ЗУТ: „Работите, свързани с разкопаване на улични и тротоарни настилки и вътрешноквартални пространства, се извършват въз основа на разрешение за строеж. За започването на строежа възложителят уведомява съответната общинска администрация след съгласуване с органите по безопасността на движението.”

Текстът на чл.49, ал.2 от Наредбата противоречи на Закона за местните данъци и такси. Разпоредбата е посветена на процедурата по издаване на разрешение от кмета, която е недопустима, с оглед аргументите за разпоредбата на чл. 49, ал.1.

На органите, които предоставят публична услуга, законодателят предоставя правото да определят единствено размера на таксата, при спазване на принципите по чл.7, ал.1 и чл.8, ал.1 от ЗМДТ. Законово основание по ЗМДТ за издаване на разрешение за разкопаване не съществува, а такава услуга не е предвидена в ЗМДТ.

Неправилно е и изискването в същия текст за депозитна такса. Тя е недопустима.

Текстът на чл.56, ал.1, т.1 и т.2 от Наредбата противоречи на разпоредбите на чл.8, ал.3 и 4 от Закона за закрила на детето. Той разграничава лицата, които полагат грижи за детето /родител, настойник, попечител или друго лице/, което полага грижи за детето – чл.8, ал.3 и друго пълнолетно дееспособно лице за негов придружител, когато лицата от първата група нямат възможност да придружат детето - чл.8, ал.4. В Наредбата се въвеждат часови ограничения, каквито в ЗЗДт не се съдържат. Изисква се разграничение, когато се касае за малолетни и непълнолетни и часове след 20:00ч. за първите и след 22:00ч. за вторите.

Текстът на чл.58, т.1 от Наредбата, според който собствениците на търговски обекти и заведения за хранене и развлечение се задължават да изискват личната карта на лицето, за което предполагат, че е под 18г. в момента на закупуване на тютюневи изделия и/или алкохолни напитки, противоречи на чл.6 от Закона за българските лични документи, съгласно който „Гражданите са длъжни при поискване от компетентните длъжностни лица, определени със закон, да удостоверяват своята самоличност”. Собствениците на търговски обекти и заведения за хранене и развлечение нямат качеството на „компетентно длъжностно лице”.

Текстът на чл.61 също противоречи на няколко нормативни акта от по – висша степен.

С оглед на гореизложеното предлагам следния

ПРОЕКТ ЗА РЕШЕНИЕ:

На основание чл.21, ал.2 от ЗМСМА, Общински съвет – Априлци

РЕШИ:

Приема Наредба за изменение на Наредба №1 за обществения ред и чистота на територията на община Априлци, като:

1. *Изменя в Раздел VII, Чл.49, ал.1.*

Било: Чл.49. /1/ Забранява се разкопаването на уличните платна, площадите и тротоарите без надлежно разрешение на кмета на общината, съгласувано с органите на ПУ, БТК, ВиК, РУПБС, Електроразпределение и кабелни оператори. В периода от 1 октомври до 31 март разрешение се дава само при аварии.

Става: Чл.49. /1/ Забранява се разкопаването на уличните платна, площадите и тротоарите без издадено разрешение за строеж, без предварително уведомяване на общинската администрация и преди съгласуване с органите по безопасността на движението.

1. *Отменя в Раздел VII, Чл.49, ал.2.*

Чл.49. /2/ Разрешението по ал.1 се издава след учредяване на съответното право по реда на ЗУТ, обезпечено с депозит в десеткратен размер на цената за учреденото право. Депозитът се задържа при невъзстановени щети, констатирани след приключване на разрешеното разкопаване.

1. *Изменя в Раздел IX, Чл.56, ал.1, т.1.*

Било: Чл. 56. Забранява се:

1. Посещението на деца в заведения за хранене и развлечения, без лице, под чийто надзор се намират

а) през учебната година след 22.00 часа;

б) в предпочивния, в почивните дни и през ваканциите, след 23.00 часа.

Става: Чл. 56. Забранява се:

1. Посещението на деца в заведения за хранене и развлечения, в компютърни и игрални зали и на други обществени места, без да са придружени от родител, настойник, попечител или друго лице, което полага грижи за тях след 20ч., ако детето е малолетно и след 22ч., ако детето е напълнолетно.

1. *Отменя в Раздел IX, Чл.56, ал.1, т.2.*
2. Посещението на деца в компютърни и игрални зали:

а) в учебната година

- през деня по време на учебните занимания;

- след 22 часа без лице, под чийто надзор са;

б) в предпочивния, в почивните дни и през ваканциите след 23 часа без лице, под чийто надзор са.

1. *Изменя в Раздел IX, Чл.58, т.1.*

Било: Чл. 58. Собствениците на търговски обекти и заведения за хранене и развлечения се задължават:

1. Да изискват личната карта на лицето, за което предполагат, че е под 18 години в момента на закупуване на тютюневи изделия и/или алкохолни напитки.

Става: Чл. 58. Собствениците на търговски обекти и заведения за хранене и развлечения се задължават:

1. Да не продават тютюневи изделия и/или алкохолни напитки на лица под 18г.
2. *Изменя в Раздел X, Чл.61.*

Било: Чл.61. За нарушения на тази Наредба се налагат следните наказания:

1. Предупреждение.

2. Глоба в размер от 20 лв. до 500 лв. за физическите лица, а за юридическите лица и едноличните търговци - имуществена санкция в размер от 40лв. до 1000 лв.

3. При повторно нарушение глоба в размер от 100лв. до 1000 лв. за физическите лица, а за юридическите лица и едноличните търговци- имуществена санкция в размер от 200 лв. до 2000лв.

4. При системни нарушения – глоба в размер от 1000 лв. до 5000 лв. за физическите лица, а за юридическите лица и едноличните търговци- имуществена санкция в размер от 1000 до 5 000 лв.

Става: Чл.61. За нарушения на тази Наредба се налагат предвидените наказания в Закона за движението по пътищата, Закона за закрила на детето, Закона за ветеринарномедицинската дейност и в други специални нормативни актове.

С уважение,

Инж. Димитър Кокошаров

*Председател на Общински съвет – Априлци*

**ОБЩИНСКИ СЪВЕТ АПРИЛЦИ**

*гр. Априлци, ул.„Васил Левски” №109, E-mail: os\_aprilci@abv.bg, тел.0889234978*

ПРОЕКТ!

ОБЯВЛЕНИЕ

На основание чл.26, ал.2, във връзка с чл.28 от Закона за нормативните актове /ЗНА/, Общински съвет - Априлци представя на Вашето внимание Проект на Наредба за изменение на Наредба №1 за обществения ред и чистота на територията на община Априлци.

На заинтересованите граждани и организации се предоставя 30-дневен срок, считано до 27.06.2019г. включително, за предложения и становища по Проекта на Наредба №1 за обществения ред и чистота на територията на община Априлци на адрес: гр. Априлци, ул.”Васил Левски” №109, Общински център за информация и услуги на гражданите или на e-mail: os\_aprilci@abv.bg

МОТИВИ

Към Проекта

На Наредба за изменение на

Наредба №1 за обществения ред и чистота на територията на община Априлци.

1. **Причини, които налагат изменението на Наредба №1 за обществения ред и чистота на територията на община Априлци.**

Предложените промени в Наредба №1 за обществения ред и чистота на територията на община Априлци са продиктувани от значително изменените обществени отношения, в различни аспекти, предмет на уредба от този подзаконов нормативен акт.

По обхвата на правно регулиране промените са продиктувани от следните съображения:

* 1. Протест №1079/2019г. на Окръжна прокуратура – Ловеч, оспорван текст в чл.49, ал.1 в частта „..разрешение на кмета на общината”, чл.49, ал.2, чл.56, ал.1, т.1 и т.2, чл.58, т.1 и чл.61 от Наредба №1 за обществения ред и чистота на територията на община Априлци.
  2. Разпореждане от 20.05.2019г. на Административен съд - Ловеч по административно дело №229 по описа за 2019г.

1. **Целите, които се поставят с предложения Проект за Наредба за**

**изменение на Наредба №1 за обществения ред и чистота на територията на община Априлци.**

Общински съвет-Априлци трябва да спазва законността и административния процес като предприема действия, като споделя изложените мотиви в Протеста на Окръжна прокуратура – Ловеч, като предлага:

1. *Изменя в Раздел VII, Чл.49, ал.1.*

Било: Чл.49. /1/ Забранява се разкопаването на уличните платна, площадите и тротоарите без надлежно разрешение на кмета на общината, съгласувано с органите на ПУ, БТК, ВиК, РУПБС, Електроразпределение и кабелни оператори. В периода от 1 октомври до 31 март разрешение се дава само при аварии.

Става: Чл.49. /1/ Забранява се разкопаването на уличните платна, площадите и тротоарите без издадено разрешение за строеж, без предварително уведомяване на общинската администрация и преди съгласуване с органите по безопасността на движението.

1. *Отменя в Раздел VII, Чл.49, ал.2.*

Чл.49. /2/ Разрешението по ал.1 се издава след учредяване на съответното право по реда на ЗУТ, обезпечено с депозит в десеткратен размер на цената за учреденото право. Депозитът се задържа при невъзстановени щети, констатирани след приключване на разрешеното разкопаване.

1. *Изменя в Раздел IX, Чл.56, ал.1, т.1.*

Било: Чл. 56. Забранява се:

1. Посещението на деца в заведения за хранене и развлечения, без лице, под чийто надзор се намират

а) през учебната година след 22.00 часа;

б) в предпочивния, в почивните дни и през ваканциите, след 23.00 часа.

Става: Чл. 56. Забранява се:

1. Посещението на деца в заведения за хранене и развлечения, в компютърни и игрални зали и на други обществени места, без да са придружени от родител, настойник, попечител или друго лице, което полага грижи за тях след 20ч., ако детето е малолетно и след 22ч., ако детето е напълнолетно.

1. *Отменя в Раздел IX, Чл.56, ал.1, т.2.*
2. Посещението на деца в компютърни и игрални зали:

а) в учебната година

- през деня по време на учебните занимания;

- след 22 часа без лице, под чийто надзор са;

б) в предпочивния, в почивните дни и през ваканциите след 23 часа без лице, под чийто надзор са.

1. *Изменя в Раздел IX, Чл.58, т.1.*

Било: Чл. 58. Собствениците на търговски обекти и заведения за хранене и развлечения се задължават:

1. Да изискват личната карта на лицето, за което предполагат, че е под 18 години в момента на закупуване на тютюневи изделия и/или алкохолни напитки.

Става: Чл. 58. Собствениците на търговски обекти и заведения за хранене и развлечения се задължават:

1. Да не продават тютюневи изделия и/или алкохолни напитки на лица под 18г.
2. *Изменя в Раздел X, Чл.61.*

Било: Чл.61. За нарушения на тази Наредба се налагат следните наказания:

1. Предупреждение.

2. Глоба в размер от 20 лв. до 500 лв. за физическите лица, а за юридическите лица и едноличните търговци - имуществена санкция в размер от 40лв. до 1000 лв.

3. При повторно нарушение глоба в размер от 100лв. до 1000 лв. за физическите лица, а за юридическите лица и едноличните търговци- имуществена санкция в размер от 200 лв. до 2000лв.

4. При системни нарушения – глоба в размер от 1000 лв. до 5000 лв. за физическите лица, а за юридическите лица и едноличните търговци- имуществена санкция в размер от 1000 до 5 000 лв.

Става: Чл.61. За нарушения на тази Наредба се налагат предвидените наказания в Закона за движението по пътищата, Закона за закрила на детето, Закона за ветеринарномедицинската дейност и в други специални нормативни актове.

1. **Финансови и други средства, необходими за изпълнение на Наредбата**

**за изменение на** **Наредба №1 за обществения ред и чистота на територията на община Априлци.**

Предлаганото изменение на Наредбата не предполага използването на допълнителни финансови средства относно нейното прилагане.

1. **Oчаквани резултати от прилагането, включително финансовите, ако**

**има такива.**

Синхронизиране на подзаконовите нормативни актове на Общински съвет-Априлци и действащите закони.

1. **Анализ на съответствие с правото на Европейския Съюз.**

Предлаганото изменение на Наредбата не противоречи на българското и европейското законодателство и е в съответствие с демократичните европейски норми и правила за повишаване качеството на услугите.